ΚΑΝΟΝΙΣΜΟΣ (ΕΚ) αριθ. 1143/95 ΤΗΣ ΕΠΙΤΡΟΠΗΣ της 19ης Μαΐου 1995 όσον αφορά τον καθορισμό κοινοτικών ποσοτικών ορίων για την επανεισαγωγή στην Ευρωπαϊκή Κοινότητα ορισμένων προϊόντων κλωστοϋφαντουργίας καταγωγής της Δημοκρατίας της Ινδίας μετά από εργασίες τελειοποίησης προς επανεξαγωγή στη Δημοκρατία της Ινδίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3030/93 του Συμβουλίου της 12ης Οκτωβρίου 1993 περί των κοινών κανόνων εισαγωγής ορισμένων προϊόντων κλωστοϋφαντουργίας από τρίτες χώρες (1), όπως τροποποιήθηκε τελευταία από τον κανονισμό (ΕΚ) αριθ. 3289/94 (2), και ιδίως τα άρθρα 2 και 17 του παραρτήματος VII,

Εκτιμώντας:

ότι το άρθρο 2 του παραρτήματος VII του κανονισμού (ΕΟΚ) αριθ. 3030/93 προβλέπει τις προϋποθέσεις υπό τις οποίες είναι δυνατόν να καθορισθούν ποσοτικά όρια για την επανεισαγωγή στην Κοινότητα ορισμένων προϊόντων κλωστοϋφαντουργίας μετά από εργασίες τελειοποίησης προς επανεξαγωγή σε ορισμένες τρίτες χώρες 7 ότι το άρθρο 2 του παραρτήματος VII του κανονισμού (ΕΟΚ) αριθ. 3030/93 ορίζει ότι είναι δυνατόν να καθορισθούν ποσοτικά όρια για τις επανεισαγωγές προϊόντων κλωστοϋφαντουργίας, οι οποίες υπόκεινται στα ποσοτικά όρια που προβλέπονται στο άρθρο 2 του κανονισμού (ΕΟΚ) αριθ. 3030/93 7 ότι η Δημοκρατία της Ινδίας και ορισμένα κράτη μέλη έχουν υποβάλει αίτημα στην Επιτροπή για την επιβολή ποσοτικών ορίων στις επανεισαγωγές στην Κοινότητα ορισμένων προϊόντων κλωστοϋφαντουργίας (κατηγορίες 7, 8, 15, 26 και 27) καταγωγής Δημοκρατίας της Ινδίας μετά από εργασίες τελειοποίησης προς επανεξαγωγή στη Δημοκρατία της Ινδίας 7 ότι οι άμεσες εισαγωγές προϊόντων κλωστοϋφαντουργίας που υπάγονται στις κατηγορίες 7, 8, 15, 26 και 27 υπόκεινται σε ποσοτικούς περιορισμούς που προβλέπονται στο άρθρο 2 του κανονισμού (ΕΟΚ) αριθ. 3030/93 7 ότι η επιτροπή που συνιστάται βάσει του άρθρου 17 του κανονισμού (ΕΟΚ) αριθ. 3030/93, κατόπιν συζητήσεων, θεώρησε κατάλληλο να αποφασίσει για την καθιέρωση των ποσοτικών ορίων που αναφέρονται στο εν λόγω παράρτημα 7 ότι, συνεπώς, είναι αναγκαίο να καθιερωθούν τα ποσοτικά όρια που αναφέρονται στο εν λόγω παράρτημα επί των επανεισαγωγών ορισμένων προϊόντων κλωστοϋφαντουργίας (κατηγορίες 7, 8, 15, 26 και 27) στην Κοινότητα καταγωγής Δημοκρατίας της Ινδίας μετά από εργασίες τελειοποίησης προς επανεξαγωγή στη Δημοκρατία της Ινδίας 7 ότι οι διατάξεις για το καθεστώς τελειοποίησης προς επανεξαγωγή που περιέχονται στο παράρτημα VII του κανονισμού (ΕΟΚ) αριθ. 3030/93 εφαρμόζονται στις επανεισαγωγές προϊόντων, για τα οποία καθιερώνονται ποσοτικά όρια βάσει του παρόντος κανονισμού 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι επανεισαγωγές στην Κοινότητα προϊόντων κλωστοϋφαντουργίας καταγωγής Δημοκρατίας της Ινδίας, μετά από εργασίες τελειοποίησης προς επανεξαγωγή στη Δημοκρατία της Ινδίας, που αναφέρονται στο παράρτημα του παρόντος κανονισμού, υπόκεινται στα ποσοτικά όρια τα οποία παρατίθενται στο εν λόγω παράρτημα και των οποίων η διοίκηση γίνεται σύμφωνα με τις διατάξεις των σχετικών κοινοτικών κανονισμών για το οικονομικό καθεστώς τελειοποίησης προς επανεξαγωγή, όπως αυτές που προβλέπονται στο παράρτημα VII του κανονισμού (ΕΟΚ) αριθ. 3030/93.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 19 Μαΐου 1995.

Για την Επιτροπή Leon BRITTAN Αντιπρόεδρος

ΠΑΡΑΡΤΗΜΑ

>ΘΕΣΗ ΠΗΝΑΚΑ>